Blacksmith Scene (također poznat kao Blacksmith Scene #1 i Blacksmithing Scene) je američki kratki crno-bijeli nijemi film snimljen 1893. u režiji William K.L. Dicksona. Sastoji se od jednog kadra od 34 sekunde u kome kovač sa dva pomoćnika - koje glume zaposlenici Edisonove kompanije - obrađuju komad metala i usput piju pivo. Predstavljao je jedan od niza filmova napravljenih u studiju Black Maria gdje je Edison testirao svoj sistem snimanja pokretnih slika zvan Kinetoscope, a javno je prikazan 9. maja 1893. Za historiju filma je značajan kao prvo ostvarenje koje se može nazvati igranim filmom.